**TÁJÉKOZTATÓ**

**a 2019. január 31-i képviselőtestületi ülésen elhangzott**

**interpellációkra tett intézkedésekről**

**Tompa László képviselő-testületi tag**

* a régi Rába hídon található egy útszűkítő, kérdése, hogy el lehet-e helyezni olyan fényvisszaverő csíkot, amely este is mutatja a sofőrök számára, hogy ott van egyfajta szűkítő sáv az útszakasznak

*Városgondnokság a fényvisszaverőket február 5-én pótolta****.***

* az aluljáró mivel újra le van zárva, mit lehet tudni, mikor lesz újra megnyitva

***Sövegjártó Zoltán a*** *Városgondnokság vezetője**helyben megválaszolta a kérdést****.***

**Bán Miklós képviselő-testületi tag** kéri, hogy

* a Bartók Béla Óvoda és az ott lévő lakótelepnél ki kellene szűrni, hogy kik hordják oda az ott található dolgokat, ennek kivizsgálását kérné.

***Bebes István polgármester*** *helyben megválaszolta a kérdést****.***

**Csák Tamás képviselő-testületi tag** két dolgot vetne fel

* az egyik a Kodály Zoltán, Malom illetve a Prímás utca lakói kérték meg, hogy az utca rendbetételét kérje az Önkormányzattól

***Bebes István polgármester*** *helyben megválaszolta a kérdést****.***

* valamint pár hónappal ezelőtt már interpellált, a 48-as utca 9-es házszám lakói jelezték, hogy egyedül már nem bírnak a patkányokkal, ott egy nagyobb csapadékvíz-elvezető árok található és nem sikerült kiirtani őket, ezért megoldást kell keresni a problémára

*A rágcsálóirtó szolgáltató felé intézkedtünk, kérve a megfelelő dobozok kihelyezését.*

**Czvitkovics Gyula képviselő-testületi tag** elmondja, hogy

* a Nyírfa utca és a Somogyi Béla utca közti területen van egy hulladéksziget, annak a rendszeresebb ürítését szeretné kérni. Van, hogy olyan viszonyok uralkodnak ott, ami nem igazán jó egy hulladéksziget tekintetében.

*A szolgáltató STKH Nonprofit Kft. fele levelet írtunk az üggyel kapcsolatban.*

Körmend, 2019. február 11.

Forró Szilvia irodavezető s.k. Sövegjártó Zoltán intézményvezető s.k.